הכנסת התשע עשרה

הכנסת התשע עשרה, שהרכבה נקבע בבחירות לכנסת שהתקיימו ב-22 בינואר 2013, הושבעה ב-5 בפברואר באותה שנה. בסך הכל כיהנה הכנסת התשע עשרה שנתיים, חודש ו-26 ימים.

חלוקת המושבים בכנסת התשע עשרה

תוצאות הבחירות לכנסת התשע עשרה 

הליכוד - ישראל ביתנו – 31 מושבים
יש עתיד – 19 מושבים
העבודה – 15 מושבים
הבית היהודי – 12 מושבים
ש"ס – 11 מושבים
יהדות התורה – 7 מושבים
התנועה – 6 מושבים
מרצ – 6 מושבים
רע"מ-תע"ל – 4 מושבים
חד"ש – 4 מושבים
בל"ד – 3 מושבים
קדימה – 2 מושבים

גושים פוליטיים
 גוש הימין: הליכוד-ישראל ביתנו, הבית היהודי – 43 מושבים
 גוש המרכז: יש עתיד, קדימה, התנועה – 27 מושבים
 גוש השמאל: העבודה, מרצ – 21 מושבים
גוש החרדים: ש"ס, יהדות התורה – 18 מושבים
 גוש הערבים: חד"ש, רע"ם-תע"ל, בל"ד – 11 מושבים

חברי הכנסת

חילופי גברי

מאפייני חברי הכנסת 

הכנסת התשע עשרה המשיכה את המגמה שהחלה בכנסת השמונה עשרה, כאשר 15 עיתונאים פרשו מעבודתם והצטרפו אל המפלגות השונות במטרה להיבחר לכנסת. בכנסת התשע עשרה היו שני תושבי קיבוץ: זבולון כלפה מהבית היהודי ואורלי לוי-אבקסיס מהליכוד ביתנו.

חברי כנסת חדשים 
בכנסת זו כיהנו 49 חברי כנסת שלא כיהנו בכנסת הקודמת. נוספו עליהם עוד 3 חברי כנסת שלא כיהנו בכנסת ה-18, אך כיהנו בעבר כחברים בכנסת ישראל (ניסן סלומינסקי, אריה דרעי ועמרם מצנע). 4 ח"כים נוספים כיהנו בתחילת הכנסת ה-18 אך התפטרו במהלך כהונתה ונבחרו לכנסת ה-19 מחדש (צחי הנגבי, מאיר פרוש, ציפי לבני ועמיר פרץ).
 יש עתיד (19): יאיר לפיד, שי פירון, יעל גרמן, מאיר כהן, יעקב פרי, עפר שלח, עליזה לביא, יואל רזבוזוב, עדי קול, קארין אלהרר, מיקי לוי, שמעון סולומון, רות קלדרון, פנינה תמנו, רינה פרנקל, יפעת קריב, דב ליפמן, בועז טופורובסקי, רונן הופמן.
 הבית היהודי (10): נפתלי בנט, אלי בן דהן, איילת שקד, אבי וורצמן, מרדכי יוגב, אורית סטרוק, יוני שטבון, שולי מועלם-רפאלי, זבולון כלפה והלל הורוביץ.
 העבודה (9): מרב מיכאלי, חיליק בר, עמר בר-לב, סתיו שפיר, אראל מרגלית, איציק שמולי, מיקי רוזנטל, מיכל בירן, משה מזרחי.
 מרצ (3): עיסאוי פריג', מיכל רוזין, ותמר זנדברג.
 הליכוד - ישראל ביתנו (3): משה פייגלין (הליכוד); יאיר שמיר ושמעון אוחיון (ישראל ביתנו).
 התנועה (2): דוד צור, אלעזר שטרן.
 בל"ד (1): באסל גטאס
 רע"מ-תע"ל-מד"ע (1): טאלב אבו עראר.
 יהדות התורה (1): יעקב אשר.
ש"ס (2): יואב בן צור וליאור אדרי.

יהודים דתיים וחרדים 
בכנסת זו כיהנו 42 יהודים דתיים וחרדים, בהם נשים:
 ש"ס (13): אליהו ישי, אריה דרעי, אריאל אטיאס, יצחק כהן, משולם נהרי, אמנון כהן, יעקב מרגי, דוד אזולאי, יצחק וקנין, נסים זאב, אברהם מיכאלי, יואב בן צור וליאור אדרי.
 הבית היהודי (12): נפתלי בנט, אורי אריאל, ניסן סלומינסקי, אלי בן דהן, אורי אורבך, אבי וורצמן, זבולון כלפא, מרדכי יוגב, אורית סטרוק, יוני שטבון, שולי מועלם-רפאלי והלל הורוביץ.
 יהדות התורה (7): יעקב ליצמן, משה גפני, מאיר פרוש, אורי מקלב, מנחם אליעזר מוזס, ישראל אייכלר ויעקב אשר.
 הליכוד ביתנו (6): זאב אלקין, ציפי חוטובלי, יולי אדלשטיין, ומשה פייגלין (הליכוד); שמעון אוחיון, ודוד רותם (ישראל ביתנו).
 יש עתיד (3): שי פירון, עליזה לביא ודב ליפמן
 התנועה (1): אלעזר שטרן.

נשים 
בכנסת זו כיהנו 27 נשים:
 יש עתיד (8): יעל גרמן, עליזה לביא, עדי קול, קארין אלהרר, רות קלדרון, פנינה תמנו-שטה, רינה פרנקל, יפעת קריב.
 הליכוד - ישראל ביתנו (7): ציפי חוטובלי, מירי רגב, לימור לבנת וגילה גמליאל (הליכוד); סופה לנדבר, אורלי לוי-אבקסיס ופאינה קירשנבאום (ישראל ביתנו).
 העבודה (4): שלי יחימוביץ', מרב מיכאלי, סתיו שפיר, מיכל בירן.
 מרצ (3): זהבה גלאון, מיכל רוזין, תמר זנדברג.
 הבית היהודי (3): איילת שקד, אורית סטרוק, שולי מועלם-רפאלי.
 בל"ד (1): חנין זועבי.
 התנועה (1): ציפי לבני.

לא יהודים 
בכנסת זו כיהנו 13 לא יהודים, מתוכם 1 דרוזי ו-1 בדואי.
רע"מ-תע"ל (4): אברהים צרצור, אחמד טיבי, מסעוד גנאים, טאלב אבו עראר.
בל"ד (3): ג'מאל זחאלקה, חנין זועבי, באסל גטאס.
חד"ש (3): מוחמד ברכה, חנא סוויד, עפו אגברייה.
מרצ (1): עיסווי פריג'.
ישראל ביתנו (1): חאמד עמאר.
העבודה (1): ראלב מג'אדלה.

דוקטורים ופרופסורים 
בכנסת זו כיהנו 14 בעלי תואר דוקטור:
 הליכוד - ישראל ביתנו (2): יובל שטייניץ (הליכוד); עוזי לנדאו, שמעון אוחיון (ישראל ביתנו)
 יש עתיד (3): עליזה לביא, עדי קול, רות קלדרון, רונן הופמן
 תע"ל (1): אחמד טיבי
 חד"ש (3): חנא סוויד, דב חנין, עפו אגבאריה
 בל"ד (2): ג'מאל זחאלקה, באסל גטאס
 העבודה (2): נחמן שי, אראל מרגלית

בכנסת זו כיהן פרופסור אחד – אבישי ברוורמן (העבודה).

ישיבת הפתיחה 
ישיבת הפתיחה של הכנסת התשע עשרה, שבה הצהירו חבריה אמונים, נערכה ב-5 בפברואר 2013.

חבר הכנסת בנימין (פואד) בן אליעזר, ותיק חברי הכנסת (כיהן כח"כ מאז שנת 1984 ברציפות), מונה בישיבה זו ליושב ראש זמני של הכנסת התשע-עשרה. זאת לפי הוראת החוק האומרת, כי ותיק חברי הכנסת ימונה ליושב-ראש הזמני של הכנסת עד מינוי קבע של יושב הראש ושל סגניו. צעירת חברי הכנסת הייתה סתיו שפיר ממפלגת העבודה, וזקן חברי הכנסת היה פואד בן אליעזר. כאשר נבחר בן אליעזר לכנסת לראשונה, סתיו שפיר טרם נולדה.

ב-18 במרץ 2013 נבחר חבר הכנסת יולי אדלשטיין לכהן בתפקיד יושב ראש הכנסת, ולאחר שהושבע החליף את בנימין (פואד) בן אליעזר בתפקיד יושב ראש הכנסת התשע עשרה.

פעולות עיקריות בכנסת ה-19 
ב-18 במרץ 2013 (ז' בניסן ה'תשע"ג) הכנסת התשע עשרה הביעה אמון בממשלת ישראל השלושים ושלוש, בראשות בנימין נתניהו.

באותו יום נבחר יולי אדלשטיין ליו"ר הכנסת החדש במקום ראובן ריבלין, בתמיכת 96 חברי כנסת.

ב-10 ביוני 2014 נבחר ראובן ריבלין מהליכוד על ידי הכנסת התשע עשרה לתפקיד נשיא מדינת ישראל בתמיכת 63 חברי כנסת לעומת 53 חברי כנסת שתמכו במאיר שטרית מהתנועה.

חקיקה
במהלך כהונתה, אישרה הכנסת התשע עשרה 264 חוקים ותיקוני חוק. להלן מספר דוגמאות בולטות:

חוקי יסוד וחקיקה בתחום המשטר
 העברת חוק המשילות (תיקון חוק יסוד: הממשלה וחוק הבחירות לכנסת) - התיקון לחוק יסוד: הממשלה קיבע את מספר השרים בממשלה על 18 (מלבד ראש הממשלה עצמו), את מספר סגני השרים על 4 ומנע מינוי שרים בלי תיק (תיקונים אלו בוטלו בכנסת ה-20). הוא מנהיג גם אי-אמון קונסטרוקטיבי מלא, כך שבעת הצעת אי אמון, על חברי הכנסת המציעים להציג לא רק ראש ממשלה חלופי אלא גם ממשלה חלופית, על כל שריה וקווי המדיניות שלה. התיקון לחוק הבחירות לכנסת העלה את אחוז החסימה ל-3.25% - כארבעה מנדטים. הוא ביטל בנוסף את "חוק מופז", שמאפשר לשבעה חברי כנסת להתפצל מסיעתם גם אם אינם מהווים שליש ממנה, ואת יחידת מימון הבחירות לחבר כנסת שפרש מסיעתו לטובת מפלגה אחרת.
 חוק יסוד: משאל עם – קיבוע חוק משאל עם לפני מסירת שטחים כחוק יסוד.

חקיקה כלכלית
 חוק לקידום התחרות ולצמצום הריכוזיות - מטרתו להפחית את הריכוזיות במשק הישראלי ולהגביר את התחרות ובכך להקטין את יוקר המחיה. עיקרי החוק הם מניעת אחזקות צולבות בחברות פיננסיות וריאליות גם יחד ומניעת שליטה בחברה ציבורית באמצעות פירמידת שליטה.

צבא וביטחון
 חוק שירות לאומי-אזרחי (ותיקון מס' 19 לחוק שירות ביטחון) – הסדיר גיוס בני ישיבות לצה"ל ולשירות לאומי (ועדת שקד).

חקיקה פלילית
 חוק למניעת הטרדה מינית (תיקון מס' 10) – קובע כי כל פרסום של תצלום, סרט או הקלטה בעלי אופי מיני שיש בהם כדי להשפיל את האדם המופיע בהם או לבזותו, ולא ניתנה הסכמתו לפרסום - תיחשב כהטרדה מינית ודינה יהיה כדין הפוגע במזיד בפרטיותו של אדם בהתאם לחוק הגנת הפרטיות - עד 5 שנות מאסר.

חקיקה חברתית 
 חוק הביטוח הלאומי (תיקון מס' 144) – קובעת כי המוסד לביטוח לאומי יודיע לחייל משוחרר שסיים את שירותו הסדיר או למי שעשה שירות לאומי או אזרחי, בסמוך למועד סיום השירות, על הזכויות והחובות כלפי הביטוח הלאומי, הצפויות עם סיום השירות.

חינוך, תרבות וספורט
 חוק לימוד חובה (תיקון מס' 32) - קובע כי יותאם התאריך על פיו נקבע גילו של אדם לצורך כניסתו למסגרת חינוכית ללוח השנה הלועזי.
 החוק להגנת הספרות (בוטל בכנסת ה-20) - חייב שמירה על מחיר קבוע לספר ישראלי בשנה וחצי הראשונות לצאתו לאור, וקבע שיעורי מינימום לתמלוגים לסופר ישראלי.

תקשורת
 חוק השידור הציבורי הישראלי - קובע את הקמתו של תאגיד השידור הישראלי ואת סגירתה של רשות השידור.

שונות
 חוק קביעת הזמן (תיקון מס' 3) - קובע כי בכל שנה, בתקופה שמיום שישי שלפני יום ראשון האחרון בחודש מרץ בשעה 02:00, עד יום ראשון האחרון בחודש אוקטובר בשעה 02:00, יוקדם הזמן בישראל בשעה אחת נוספת, כך שיקדים את זמן אוניברסלי מתואם בשלוש שעות.

בעלי תפקידים

קישורים חיצוניים 
 
 
  הכנסת ה-19 יצאה לדרך - כתבה של ערוץ הכנסת על יום השבעת הכנסת, מתוך ערוץ ה-YouTube של ערוץ הכנסת, 5 בפברואר 2013

ביאורים

הערות שוליים 

①19
2013 בישראל
2014 בישראל
2015 בישראל